
dono domini regis, si tantum velit dare quam quilibet commu-
niter emens, et eisdem terminis ; similiter si ad firmam debeat
dari, nullus sit propinquior eo qui earn tenet ex dono domini
regis, si tantum velit dare quam quilibet alius pro eo ad firmam
velit dare, et eisdem terminis habeat; similiter satisfaciens
pro tota terra habeat totam, pro medietate medietatem habeat,
et pro tertia parte statim tertiam partem habeat. Quod si
ultimo termino statute redimens non satisfecerit, medietas
terrae remanentis remaneat illis quibus terrae collatae sunt
per dominum regem; liberum autem sit redimenti infra
ilium terminum vendere totum vel partem terrae secundum
formam venditionis superius annotatam, et similiter ad firmam
tradere. . . .

14. Item comes de Ferrariis puniatur quantum valet terra
sua per vii. armos, et milites et armigeri qui fuerunt praedones,
et cum principalibus praedonibus in bellis et depraedationibus,
si non habeant terras et habeant bona, solvant pro redemptione
sua medietatem bonorurn suorum, et inveniant fidejussionem
competentem quod pacem regis et regni amodo conservabunt.
Qui vero nihil habuerint veniant et jurent ad sancta Dei evan-
gelia, et inveniant fidejussionem competentem quod pacem
regis et regni amodo servabunt, et subeant satisfactionem
competentem et poenitentiam secundum judicium ecclesiae,
exceptis bannitis quibus solus rex potest remittere. . . .

17. Omnes de castro sint in communi via et forma pacis,
exceptis Henrico de Hastinges, et mutilatoribus nuncii domini
regis ; qui vii. annis puniantur vel in misericordia domini
regis se ponant. . . .

20.  Si aliquis sit de quo timetur quod velit guerram facere
seu procurare, provideant se domini legatus et rex securitatem
quam viderint expedire, mittendo extra regnum ad tempus
vel aliter sicut expedire viderint; ita tamen quod, si contingat
ilium impediri a solutione suae redemptionis, propter hoc non
exhaeredetur.

21.  Si aliquis non sit contentus ista provisione, subeat judi-
cium in curia domini regis infra festum Sancti Hilarii ;  extra
regnum vero existens habeat inducias transmarinas secundum
legem et consuetudinem terrae, ita tamen quod teneat se in
pace, aliter non sit in forma pacis.

22.  Quia rex tenetur multis qui eum juverunt et ei fideliter
affuerunt, quibus de terris non providit, et quidam plus habent
quam habere debent, provideat dominus rex de redemptione